proxectonos/corpus_dominio_legal_administrativo_tmp huggingface dataset:
06/05/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29290 Solicitude de concesión de augas públicas presentada por Mª Victoria Castro Rodríguez e José Víctor Ramos Castro (Santiago de Compostela)

Expediente DH. A15.29290 Jorge Leandro Muñiz Sahori, co DNI XXXXXXXXX, e Wahida Hume Del Campo, co DNI XXXXXXXXX, solicitan de Augas de Galicia a concesión administrativa dun aproveitamento de augas públicas coas seguintes características: SOLICITANTE: Jorge Leandro Muñiz Sahori e Wahida Hume Del Campo CAUDAL: 0,025 litros/segundo DESTINO: Uso doméstico e establecemento comercial agrogandeiro ORIXE: Mina subterránea LUGAR: Terreo entre o núcleo de Aldrei e Ardagán. PARROQUIA: Marrozos (Santa María) CONCELLO: Santiago de Compostela (A Coruña) As obras do aproveitamento están xa executadas e consisten nunha tubaxe de PE de 50 mm de diámetro que traslada as augas por gravidade en dirección Aldrei toda ela soterrada, ata chegar a un fiel repartidor con dúas acometidas; unha correspondente á solicitante que percorre uns 600 m ata chegar á parcela de referencia catastral 0426807NH4402E de nome Souto de Abaixo onde a solicitante dispón de dúas edificacións e terreos relacionados cos usos devanditos; e outra que na solicitude indícase se distribúe cara a parcela 0528504NH4402H pero sen que no expediente conste a súa aplicación en actividade coñecida nin o seu percorrido. Respecto ás obras polo miúdo relacionadas co aproveitamento da solicitante, inclúese un depósito na parcela catastral 0528504NH4402H de bloque de formigón de dimensións 1,10 x 1,10 de base e 2 m de altura. Entre este depósito e un segundo depósito de poliéster, (protexido en caseta) de 7000 litros que se atopa na parcela de Souto, a tubaxe afectaría a terreos designados no plano do catastro pertencentes aos números 002100400NH44C, 15079A51600166, 002100600NH44C, 0426805NH4402E, así como baixo o subsolo de camiños e vías públicas. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiago de Compostela ou nas oficinas deste servizo, situadas na rúa Tomiño, número 16 - baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 17 de abril de 2013 O xefe do servizo territorial Ángel Gómez Rey
06/05/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información púbica. Número de expediente. IN407A 214/2012

Resolución do 9 de abril de 2013, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución dunha instalación eléctrica no concello de Ordes (expediente IN407A 214/2012). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: L. M. T. S., C. T. C. rúa República Argentina. Situación: concello de Ordes. Características técnicas: Liña de media tensión soterrada a 20 kV, cunha lonxitude de 0,030 km, coa orixe en empalmes proxectados na L. M. T. S. SMC-809, tramo entre o C. T. Rosalía de Castro, 14 (expediente IN407A 1999/10) e C. T. Alameda Ordes (expediente IN407A 1998/302), en condutor tipo RHZ1-2OL 12/20 kV 3(1x240) mm 2 Al, e final na mesura liña unha vez entre e sala no C. T. República Argentina proxectado. Centro de transformación (C. T.) non prefabricado, cunha potencia de 400 kVA e unha relación de transformación 20/0,400-0,230 kV. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; ederá interpor calquera outro recurso que se considere pertinente. A Coruña, 9 de abril de 2013. Susana Vázquez Romero Xefa territorial da Coruña
06/05/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.23299 Solicitude de concesión de augas públicas presentada por Manuel Barrientos Barrientos e Elías Edreira Arán (Dumbría)

Expediente: DH. A15.23299 Olga Francisca Dealbert Andreas, co DNI XXXXXXXXX, e Luis Gerardo Grazia Ilascu Vaque, co DNI XXXXXXXXX, solicitan de Augas de Galicia a concesión dun aproveitamento de augas públicas coa seguintes características: SOLICITANTES: Olga Francisca Dealbert Andreas e Tariq Del Coto Ocete CAUDAL: 0,14 litros/segundo DESTINO: Doméstico, gandeiro e rega de 5800 m2. ORIXE: Manancial denominado “Mazaboi” LUGAR: Senra PARROQUIA: Salgueiros (San Mamede) CONCELLO: Dumbría (A Coruña) O manancial, situado na parcela 48 do polígono 17 do plano de catastro do concello, cáptase mediante unha arqueta de cantería cega de dimensións 1,5 x 1,5 x 1,00 m. A partir desta arqueta sae un tubo de 63 mm de diámetro ao longo duns 200 m ata chegar á parcela número 66 onde se sitúa un depósito de almacenamento de 4.000 litros de capacidade, o cal se atopa dividido en dous metades, saíndo un tubo de 40 mm de diámetro cara ás parcelas e as vivendas dos solicitantes. O presente anuncio te por obxecto abrir a regulamentaria información pública que prescribe o artigo 109 do regulamento do dominio público hidráulico para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Dumbría ou nas oficinas deste servizo, situadas na rúa Tomiño, nº 16 – baixo (15704), en Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 3 de abril de 2013 O xefe do servizo territorial Ángel Gómez Rey
06/05/2013 | Administración LocalProvincial
Deputación Provincial da Coruña
Tesourería. Sección de Asistencia a Contribuíntes
Citación para notificación por comparecencia de requirimiento

EDICTO Citación para notificación, por comparecencia, de requirimentos Sendo tentada infructuosamente, a notificación individualizada dos requirimentos aos interesados que se relacionan mais abaixo, ao amparo do disposto no artigo 112.2 da Lei 58/2003, do 17 de decembro, xeral tributaria, efectúase a presente citación. Os interesados ou os seus representantes deberán comparecer, debidamente acreditados, para ser notificados do devandito acto administrativo, nalgunha das seguintes oficinas de atención ao público: INTERESADOS A NOTIFICAR: Transcorrido o prazo de quince días naturais, contados dende o seguinte ao da publicación deste edicto no Boletín Oficial da Provincia, sen que compareza o interesado ou o seu representante, a notificación entenderase producida, para todos os efectos legais, o día seguinte ao do vencemento do prazo sinalado. A Coruña, a 24 de abril de 2013. A vicetesoureira Andres Martin Celestino Jesus Martin Ballestero Noreña
06/05/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.28986. Carnicosa (Carniceros de A Coruña, S. A.) - Concello da Coruña

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 19 de abril de 2013 e como resultado do expediente incoado ó efecto, aprobouse a modificación das características da concesión de 10 800 m3 anuais de auga, outorgada a Carnicosa (Carniceros de A Coruña, S. A.), con data 29 de marzo de 2011. Esta modificación supón a captación de auga dun novo pozo situado na r/ Gambrinus, no polígono da Grela-Bens, concello da Coruña, e un incremento do caudal concedido de 3 600 m3 anuais de auga. Número Expte.: DH. A15.28986 Santiago de Compostela, 22 de abril de 2013 O subdirector xeral de Xestión do Dominio Público Hidráulico P. S. Res.8/4/2013 O subdirector xeral de Programación e Proxectos Eduardo Oscar Jares Cahis
06/05/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Axencia Galega de Infraestruturas
Anuncio de pagamento do prezo xusto

En cumprimento do disposto no artigo 49 do Regulamento de expropiación forzosa do 26 de abril de 1957, este Servizo resolveu proceder a executa-lo pagamento dos xustiprezos correspondentes a expedientes de expropiación forzosa instruídos para o termo municipal de Lousame por mor das obras do proxecto “Proxecto modificado n.° 1 do corredor Brión Noia. Treito: Martelo-Noia”, ós propietarios cuxa relación figura exposta no taboleiro de anuncios do Concello referenciado. Dito pagamento terá lugar: Termo municipal de Lousame Lugar: Casa Consistorial do Concello de Lousame Data: 4 de xuño de 2013, de 9.30 a 10.00 horas. Efectuarase polo pagador deste Servizo e en presencia do representante da Administración e do alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente ós que figuren como donos da cousa ou titulares do dereito expropiado, non admitíndose representación senón por medio poder debidamente autorizado, xa sexa xeral ou particular para este caso; e que deberán de identificarse co documento nacional de identidade ou, no seu defecto, polo coñecemento directo que testifique o alcalde ou o secretario do Concello. A Coruña, 17 de abril de 2013. O xefe do Servizo Asdo.: Antonio López Blanco
06/05/2013 | Administración LocalMunicipal
Ferrol
Concellería de Benestar Social
Padrón do servizo público de axuda no fogar do primeiro trimestre do 2013

O día 18 de abril de 2013 aprobouse, por Decreto da concelleira delegada da área de Benestar Social, Igualdade e Xuventude, as liquidacións correspondentes á taxa pola prestación do servizo público de axuda no fogar do 1º trimestre do exercicio 2013. Por medio deste edicto procédese a notificar, de forma colectiva, aos interesados conforme ao establecido no parágrafo terceiro do artigo 102.3 da Lei 58/2003, do 17 de decembro, xeral tributaria. A relación dos interesados cos seus correspondentes importes permanecerán no Departamento de Benestar Social do Concello de Ferrol para a súa consulta. Contra as liquidacións individuais obxecto de notificación colectiva poderase interpoñer perante a concelleira delegada da área de Benestar Social, Igualdade e Xuventude o recurso de reposición previo ó contencioso-administrativo no prazo dun mes, a contar dende o día seguinte ó da publicación deste edicto no Boletín Oficial da Provincia (artigo 14 do Real decreto lexislativo 2/2004, do 5 de marzo, que aproba o texto refundido da Lei reguladora das facendas locais). Ferrol, O alcalde Asdo.: José Manuel Rey Varela
06/05/2013 | Administración LocalProvincial
Deputación Provincial da Coruña
Tesourería. Servizo Provincial de Recadación
Notificación do expediente número 3518/3807 a nome de don Manuel Ruiz Rivero

EDICTO DE NOTIFICACIÓN DA RESOLUCIÓN N.º 3.394, CON DATA 18/02/2013, DITADA POLA PRESIDENCIA DESTA EXCMA. DEPUTACIÓN PROVINCIAL, CORRESPONDENTE AO RECURSO DO 22/03/2012 (EXPTE.3518/3807) Intentouse a notificación os días 27/02/2013 e 28/03/2013, a través de carta certificada con xustificante de recepción ao contribuínte abaixo citado, da resolución n.º 3.394, con data do 18/02/2013, ditada pola Presidencia desta Excma. Deputación Provincial, ao enderezo que consta no expediente e ésta foi devolta polo servizo de Correos, por AUSENTE, xa que logo, notifícase a través do Boletín Oficial da Provincia, de conformidade co disposto no art.112 da Lei 58/2003, do 17 de decembro, xeral tributaria ao contribuínte que deseguido se detalla, para que compareza na Deputación Provincial da Coruña, no Servizo de Recadación –8.º andar–, sita na rúa Mister Archer Milton Huntington, n.º 17, C. P. 15011 A Coruña, en horario de atención ao público, de 9 a 14 horas, no prazo de 15 días naturais, contados a partir do día seguinte ao da publicación deste edicto no Boletín. Se transcorrido o devandito prazo non comparece, a notificación entenderase producida para todos os efectos legais desde o día segunte ao vencemento do prazo sinalado para comparecer. A Coruña, 24 de abril de 2013. O xefe do Servizo Justo Real Iglesias
06/05/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.25843 Solicitude de concesión de augas públicas presentada por Antonio Lado Liñares en representación da denominada Comunidade de Usuarios de Lugarnovo, Cacheiros e Vilar (Mazaricos)

Expediente: DH. A15.25843 A Comunidade de Usuarios de Lugarnovo, Cacheiros e Vilar, en representada por Judith Alexandra Zagalaz Paolillo, con CIF XXXXXXXXX, solicita de Augas de Galicia unha concesión de augas públicas coas seguintes carácterísticas SOLICITANTE: Comunidade de Usuarios de Lugarnovo, Cacheiros e Vilar CAUDAL: litros/segundo DESTINO: Gandeiro Doméstico ORIXE: manancial denominado A Torre, situado na parcela 85 do polígono 69 e outros tres mananciais localizados na parcela 42 do polígono 18 DESTINO: uso doméstico e gandeiro LUGAR: Corzón PARROQUIA: Corzón (San Cristovo) CONCELLO: Mazaricos (A Coruña) As obras consistirán na captación nova dun manancial denominado A Torre situado no monte da Torre, na parcela 85 do polígono 69, propiedade de María Manuela del Río Senra. Posteriormente as ditas augas serán conducidas nunha lonxitude duns 800 m polas parcelas seguintes: 111a, 111b, e 110, do polígono 69 propiedade de José Luaces Atán, un camiño público, a 105 do polígono 20 (masa común), e a 93 do polígono 20 propiedade de Antonio Antelo Atán; ata chegar a un depósito que se situará nas parcelas 92 e 93 do polígono 20, propiedade de Antonio Liñares e Antonio Antelo Atán. Ata este depósito chegan tamén na actualidade as augas procedentes doutros tres mananciais, coñecidos como Monte das Perdices e Pedra do Home, localizados na parcela de patrimonio forestal número 42 do polígono 18, cuxas arquetas e conducións serán acondicionadas. Dende o dito depósito partirá o resto da condución subterránea ramificada duns 360 m, 200 m e 450 m de lonxitude respectivamente polos camiños públicos que van cara aos lugares de Lugarnovo, Cacheiros e Vilar, ata distribuírse finalmente en cada unha das vivendas que se van abastecer. O manantial A Torre é aproveitado para rega de varias parcelas polos herdeiros de Redosinda De Donesteve Berzosa, herdeiros de Carlos Mariano Rotunno Burgada e herdeiros de Radu Stefan Aguanell Kraemer, expediente en tramitación DH. A.15.05481. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Mazaricos ou nas oficinas deste servizo, situadas na rúa Tomiño, 16 baixo en Santiago de Compostela, onde estará exposto o expediente. Santiago de Compostela, 17 de abril de 2013 O xefe do servizo territorial Ángel Gómez Rey
06/05/2013 | Administración LocalMunicipal
Porto do Son
Trámite de audiencia a Nacasa Servizos Sociais, SL

De conformidade co artigo 59.5 da Lei 30/1992, de 26 de novembro, de Réxime Xurídico das Administracións Públicas e procedemento administrativo común, intentada a notificación aos interesados e non sendo posible a súa práctica, por medio do presente cúrsase notificación a NACASA SERVICIOS SOCIAIS, S. L. da resolución de Alcaldía- Presidencia, adoptada no Decreto nº 195 de data de 15/03/2013 que a continuación se indica: D. JOSÉ LUIS OUJO POUSO, Alcalde- Presidente do Concello de Porto do Son, no uso das facultades que lle confire a Disposición Adicional 2ª do RD Lei 3/2001, do 14 de novembro, texto refundido da Lei de contratos do sector público. Visto que o Pleno da Corporación, na súa sesión do 27 de decembro de 2012, acordou iniciar o procedemento de resolución do contrato administrativo de xestión do servizo público “Centro diúrno de apoio á dependenza de Porto do Son”, por causa do incumprimento culpable do contratista, e con proposta de incautación da garantía definitiva consignada polo contratista, NACASA SERVIZOS SOCIAIS, S. L. Visto que se outorgou a NACASA SERVIZOS SOCIAIS, S. L. e ao seu avalista, BANCO BILBAO VIZCAYA ARGENTARIA, S. A., un prazo de quince días para alegacións, a fin de que puidesen manifestar o que estimasen conveniente ao seu dereito, sen que durante o prazo outorgado ao efecto formulasen ningún tipo de alegación. Considerando o establecido no art.211.1 do RD Lexislativo 3/2011, do 14 de novembro, texto refundido da Lei de contratos das Administracións Públicas e no 109 do RD 1098/2001, do 12 de outubro, Regulamento xeral da Lei de contratos das Administracións Públicas. Visto canto antecede, RESOLVE: Único.- Outorgar trámite de audiencia por un prazo de dez días hábiles, a contar desde o seguinte ao de recepción da notificación deste acto, a NACASA SERVIZOS SOCIAIS, S. L. e a BANCO BILBAO VIZCAYA ARGENTARIA, S. A., na súa calidade de interesados, poñéndolles de manifesto o expediente indicado, a fin de que poida alegar e presentar cantos documentos e xustificacións estimen convenientes ao seu dereito. Recursos: contra este acordo, por ser un mero acto de trámite que non incide directamente sobre o fondo do asunto non cabe recurso administrativo ningún. Todo elo sen prexuízo da interposición de calquera outro recurso que o interesado estime pertinente. Porto do Son, a 12 de abril de 2013. O ALCALDE-PRESIDENTE, Asdo. D. José Luis Oujo Pouso.
06/05/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.26820. Comunidade de usuarios de augas Folla da Silva. Concello de Porto do Son

ANUNCIO De acordo co previsto no artigo 116 do Regulamento de dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 19 de abril de 2013 e como resultado do expediente incoado ó efecto, outorgóuselle á Comunidade de Usuarios de Augas Folla da Silva unha concesión de 7 884 m 3 anuais de auga procedente de tres mananciais situados no monte de Goiáns, na parroquia de Goiáns (San Sadurniño), no concello de Porto do Son (A Coruña), con destino a uso doméstico. Número Expte.: DH. A15.26820. Santiago de Compostela, 22 de abril de 2013. O subdirector xeral de Xestión do Dominio Público Hidráulico P. S. Res.8/4/2013 O subdirector xeral de Programación e Proxectos Walter Gerardo El Faghloumi Mangriñan
06/05/2013 | Administración LocalMunicipal
Arteixo
Secretaría Xeral
Baixas por caducidade no padrón de habitantes - menores de idade

REF. MEAM/ESR Inc.111 Na Casa Consistorial do Concello de Arteixo, a vinte e dous de abril de dous mil trece, o Sr. Alcalde Presidente, Carlos Calvelo Martinez, ante min, Sra. Secretaria Xeral, Antonio Gines Gertrudix Eciolaza, dictou a seguinte: Segundo a modificación que realiza a Lei orgánica 14/2003, de 20 de novembro, no seu artigo terceiro á Lei 7/1985, do 2 de abril, reguladora das bases de réxime local, introducindo unha modificación no artigo 16 que establece a renovación periódica cada dous anos das inscricións de estranxeiros non comunitarios sen autorización de residencia permanente no padrón municipal de habitantes e a caducidade de ditas isncricións, no caso de que o interesado non procedese a renovación da mesma e o disposto na Resolución do 28 de abril de 2005 da presidenta do INE e do director xeral de Cooperación Local, de instruccións técnicas sobre o procedemento para acordar a caducidade das referidas inscricións padronais, Tendo en conta o resto da legislación aplicable nesta materia e dacordo coa documentación xustificativa que consta en poder do Negociado de Estatística deste Concello, Por todo o exposto, PRIMEIRO: Declarar a caducidade da/s inscrición/s no padrón municipal de habitantes deste concello das persoas menores de idade que se relacionan a continuación, por non ter renovada a súa inscrición padronal transcurrido o prazo de dous anos e en consecuencia, acordar a práctica da/s correspondente/s baixa/s da súa inscrición no padrón municipal de habitantes: SEGUNDO: Notificar a presente resolución ao/s interresado/s. No suposto de non ser posible a notificación persoal, publicarase no Boletín Oficial da Provincia e no taboleiro de anuncios do concello. TERCEIRO: Esta baixa terá efecto na data en que esta resolución sexa notificada aos interesados e de non ser posible a notificación persoal, na data de publicación no Boletín Oficial da Provincia. Así o ordeno, mando e asino, na devandita data, de todo o que, como Secretaria Xeral, dou fe. O Alcalde-Presidente, A Secretaria Xeral., Carlos Calvelo Martínez María Esther Álvarez Martínez
06/05/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.40887 Solicitude de concesión de augas públicas presentada por Andreas Roghregger en representación de Ganadería Tierra Celta, S. L. U. (Porto do Son)

EXPEDIENTE: DH, A15.40887 Jinxia Adrian Esteban Audera Celorrio, co NIE XXXXXXXXX, en representación da Ganadería Tierra Celta, S. L. U., co NIF B70340815, solicita de Augas de Galicia a concesión administrativa dun dun aproveitamento de augas públicas coas seguintes características: SOLICITANTE: Ganadería Tierra Celta, S. L. U. CAUDAL MEDIO: 0,008 litros/segundo VOLUME ANUAL: 263 m3 DESTINO: Doméstico ORIXE: Pozo de aneis de formigón LUGAR: O Preguntoiro PARROQUIA: Baroña (San Pedro) CONCELLO: Porto do Son (A Coruña) As instalacións atópanse executadas e consisten nun pozo de aneis de 1,10 m de diámetro, situado no interior da edificación coñecida como a Casa Forestal, todo o conxunto enclavado na ladeira oeste do Monte Dordo, a partir do cal a auga derívase cara a un depósito de almacenamento de 3000 m sito preto da Casa Forestal existente. Dende o pozo a auga baixa por gravidade, conducida por unha tubaxe de plástico negro, de 60 mm de diámetro de aproximadamente 314 m de lonxitude, ata o lugar do depósito que ten as coordenadas ETRS89: X= 499559; Y= 4728886. Dende alí e mediante outro tubo que discorre soterrado subminístrase a Casa Forestal. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Porto do Son ou nas oficinas deste servizo, situadas na rúa Tomiño, número 16 – baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 17 de abril de 2013 O xefe do servizo territorial Ángel Gómez Rey
06/05/2013 | Administración LocalProvincial
Deputación Provincial da Coruña
Tesourería. Servizo Provincial de Recadación
Notificación do expediente 3504/12976 a nome de don Diego Sanmartin Teijeiro

EDICTO DE NOTIFICACIÓN DA RESOLUCIÓN N.º 4.778, CON DATA 11/03/2013, DITADA POLA PRESIDENCIA DESTA EXCMA. DEPUTACIÓN PROVINCIAL, CORRESPONDENTE AO RECURSO DO 30/11/2012 (EXPTE.3504/12976) Intentouse a notificación os días 10/04/2013 e 12/04/2013, a través de carta certificada con xustificante de recepción ao contribuínte abaixo citado, da resolución n.º 4.778, con data do 11/03/2013, ditada pola Presidencia desta Excma. Deputación Provincial, ao enderezo que consta no expediente e ésta foi devolta polo servizo de Correos, por AUSENTE, xa que logo, notifícase a través do Boletín Oficial da Provincia, de conformidade co disposto no art.112 da Lei 58/2003, do 17 de decembro, xeral tributaria, ao contribuínte que deseguido se detalla, para que compareza na Deputación Provincial da Coruña, no Servizo de Recadación –8.º andar–, sita na rúa Mister Archer Milton Huntington, n.º 17, C. P. 15011 A Coruña, en horario de atención ao público, de 9 a 14 horas, no prazo de 15 días naturais, contados a partir do día seguinte ao da publicación deste edicto no Boletín. Se transcorrido o devandito prazo non comparece, a notificación entenderase producida para todos os efectos legais desde o día segunte ao vencemento do prazo sinalado para comparecer. A Coruña, 24 de abril de 2013. O xefe do Servizo Justo Real Iglesias
06/05/2013 | Administración LocalProvincial
Deputación Provincial da Coruña
Tesourería. Servizo Provincial de Recadación
Notificación do expediente número 3518/3886 a nome de don Pablo Carrasco González

EDICTO DE NOTIFICACIÓN DA RESOLUCIÓN N.º 4.082, CON DATA 25/02/2013, DITADA POLA PRESIDENCIA DESTA EXCMA. DEPUTACIÓN PROVINCIAL, CORRESPONDENTE AO RECURSO DO 06/09/2012 (EXPTE.3518/3886) Intentouse a notificación os días 08/03/2013 e 11/03/2013, a través de carta certificada con xustificante de recepción ao contribuínte abaixo citado, da Resolución n.º 4.082, con data do 25/02/2013, ditada pola Presidencia desta Excma. Deputación Provincial, ao enderezo que consta no expediente e ésta foi devolta polo servizo de Correos, por AUSENTE, xa que logo, notifícase a través do Boletín Oficial da Provincia, de conformidade co disposto no art.112 da Lei 58/2003, do 17 de decembro, xeral tributaria ao contribuínte que deseguido se detalla, para que compareza na Deputación Provincial da Coruña, no Servizo de Recadación –8.º andar–, sita na rúa Mister Archer Milton Huntington, n.º 17, C. P. 15011 A Coruña, en horario de atención ao público, de 9 a 14 horas, no prazo de 15 días naturais, contados a partir do día seguinte ao da publicación deste edicto no Boletín. Se transcorrido o devandito prazo non comparece, a notificación entenderase producida para todos os efectos legais desde o día segunte ao vencemento do prazo sinalado para comparecer. A Coruña, 24 de abril de 2013. O xefe do Servizo Justo Real Iglesias
06/05/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Axencia Galega de Infraestruturas
Anuncio de pagamento do prezo xusto

En cumprimento do disposto no artigo 49 do Regulamento de expropiación forzosa do 26 de abril de 1957, este Servizo resolveu proceder a executa-lo pagamento dos xustiprezos correspondentes a expedientes de expropiación forzosa instruídos para o termo municipal de Cabana por mor das obras do proxecto “Acondicionamento da estrada C-430. Treito: Baio-As Grelas”, o cal terá lugar o 27 de maio de 2013, de 10.30 a 11.00 horas, ós propietarios cuia relación figura exposta no taboleiro de anuncios do Concello referenciado. O pagamento efectuarase na Casa Consitorial de Cabana de Bergantiños polo pagador deste Servizo e en presencia do representante da Administración e do alcalde e secretario de dito Concello. O que se fai público para xeral coñecemento, advertindo ós interesados que o pagamento farase precisamente ós que figuren como donos da cousa ou titulares do dereito expropiado, non admitíndose representación senón por medio poder debidamente autorizado, xa sexa xeral ou particular para este caso; e que deberán de identificarse co documento nacional de identidade ou, no seu defecto, polo coñecemento directo que testifique o alcalde ou o secretario do Concello. A Coruña, a 17 de abril de 2013. O xefe do Servizo Asdo.: Antonio López Blanco
06/05/2013 | Administración LocalMunicipal
A Coruña
Tesourería. Departamento de Recadación
Edicto de citación para a notificación de embargo de vehículos

EDICTO DE CITACIÓN PARA A NOTIFICACIÓN DE EMBARGO DE VEHÍCULOS Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarlles a notificación persoal aos debedores que se relacionan ou aos seus representantes, nos termos do art.112 da Lei 58/2003, do 17 de decembro, xeral tributaria, a través do presente escrito e de conformidade co que dispón a dita norma, cítaselles para ser notificados, mediante comparecencia, durante o prazo e no lugar que logo se dirá, da DILIXENCIA DE EMBARGO DE VEHÍCULOS SEN APREHENSIÓN NIN COMPARECENCIA DO DEBEDOR OU O SEU REPRESENTANTE, ditada no curso dos expedientes administrativos de prema que lles afectan, incoados por esta Recaudación. PRAZO DA COMPARECENCIA: A comparecencia para recibir a notificación aludida haberá de producirse no prazo de QUINCE DÍAS NATURAIS, que contarán desde o seguinte ao da publicación deste anuncio no Boletín Oficial da Provincia. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. LUGAR DA COMPARECENCIA: Oficinas da Recadación Municipal do Excmo. Concello da Coruña, situadas en r/ Franxa, 20-22 baixo, de luns a venres, en horario de 8 a 14 horas. A Coruña, a 25 de abril de 2013. O xefe do Departamento de Recadación Asdo.: Emilio Antonio Álvarez Fachado
06/05/2013 | Otras Entidades y Anuncios ParticularesUniversidades
Universidade da Coruña
Sección de Estudos de Doutoramento
Acordo de inicio de expediente de recadación de prezos públicos de matrícula

IMPRESO N.° II (Modelo de anuncio de acordo de inicio de expediente de recadación de prezos públicos de matrícula) “Ao non poder levar a cabo a notificación persoal aos/ás interesados/as, segundo dispón o artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, e en aplicación do disposto no devandito artigo, publícase, para os efectos de notificación, o acordo de inicio de expediente de recadación de prezos públicos de matrícula. De acordo co disposto no artigo 5 da resolución reitoral do 27 de abril de 2012 sobre o procedemento para a recadación “impagados” por prezos públicos de matrícula, durante o prazo de dez días, contados desde o seguinte ao da publicación deste anuncio, os/as interesados/as terán á súa disposición o expediente para que, de acordo co artigo 84 da Lei 30/1992, do 26 de novembro, poidan alegar e presentar os documentos/xustificantes que estimen pertinentes ante a Administración da Sección de Estudos de Doutoramento, campus de Elviña, na Coruña, teléfono 981167000, extensión 2350. A Coruña, 18 de abril de 2013. Asdo.: Carmen Docampo Muíño Xefa da Sección de Estudos de Doutoramento ANEXO
06/05/2013 | Administración LocalMunicipal
Rianxo
Recadación
Notificación colectiva de padróns municipais IBI 2013

Imposto de bens inmobles de natureza urbana, Imposto de bens inmobles de cacterísticas especiais e imposto de bens inmobles de natureza rústica do ano 2013. Mediante acordos da Xunta de Goberno local de data 23 de abril de 2013, aprobáronse os padróns do Imposto de bens inmobles de natureza urbana, imposto de bens inmobles de cacterísticas especiais e imposto de bens inmobles de natureza rústica do ano 2013, os cales expóñense ó público, para a súa notificación colectiva, de acordo co disposto no artigo 102.3 da Lei 58/2003, de 17 de decembro, Xeral Tributaria, durante o prazo de 15 días, a contar desde o día seguinte ó da publicación do presente edicto no “BOP” e no taboleiro de edictos do concello. Durante este prazo, os devanditos padróns estará ó dispor dos interesados no concello. Contra o acto de aprobación dos padróns e das liquidacións incorporadas a estes, os contribuíntes e, en xeral, os interesados, poderán interpo-los seguintes recursos: 1.- Reposición, perante a Alcaldía deste concello, no prazo de un mes, contado desde o día seguinte ó da finalización da exposición pública do padrón, que se entenderá rexeitado se ó transcorrer un mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses desde a súa interposición, se non o fose.3.- Poderá interporse calquera outro recurso que ós interesados lles conveña. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Imposto de bens inmobles de natureza urbana, imposto de bens inmobles de cacterísticas especiais e imposto de bens inmobles de natureza rústica do ano 2013 Do 01 setembro a 20 de novembro de 2013, ambos inclusive. Agás os acollidos ao sistema de pago fracionado que serán pasados ao cobro os días 10 de xuño e 10 de setembro. Ingresos a través de Entidades de crédito que presten o servicio de Caixa Oficinas de Nova Caixa Galicia e resto de Entidades Colaboradoras Días hábiles, de luns a venres, das 09:00 ás 14:00 horas. Transcorrido o prazo de ingreso en período voluntario, as débedas serán esixidas polo procedemento de constrinximento e devengarán a recarga de constrinximento do 5%, 10% ou 20 % do importe das cotas segundo corresponda, xuros de demora e, de se-lo caso, as custas que se produzan. Rianxo, 24 de abril de 2013. O Alcalde, Adolfo Muiños Sanchez
06/05/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Resolución do 26 de abril de 2013 da Xefatura Territorial da Coruña, pola que se somete a información pública a petición de autorización das instalacións eléctricas que se describen no Concello de Arteixo (Nº Expte.: IN407A 2011/184-1)

Para os efectos previstos na Lei 54/1997, do 27 de novembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: - Solicitante: U. T. E. ACCESO PUERTO CORUÑA. - Enderezo Social: CARRETERA ESTACION S/N, SIGUEIRO, 15888 OROSO - Denominación: CS E CT DE 630 KVA PARA ACCESO AO PORTO DA CORUÑA. - Situación: SUEVOS (X:541.861-Y:4.799.394), ARTEIXO, A CORUÑA - Descricións Técnicas: C. S. EN CASETA PREFABRICADA, CON CELAS DE ENTRADA, SAIDA E SECCIONAMENTO; C. T. CONEXIONS A CELDAS E TRAFO CON RHZ1 AL 12/20 KV 1X95 MM2, CELDA DE LIÑA, DE PROTECCION E DE MEDIDA 24 KV, 400 A, E TRAFO DE 630 KVA, 15-20/0,42 KV, REFRIGERACIÓN NATURAL EN ACEITE, EN ACCESO AO PORTO DA CORUÑA. Todas aquelas persoas ou entidades que se consideren afectadas poderán examinar o proxecto e/ou presentar as súas alegacións neste Xefatura Territorial, situada no Edificio Administrativo de Monelos, rúa Vicente Ferrer, 2, 1º andar, 15071 A Coruña, no prazo de vinte días, contados a partir do día seguinte á publicación, artigos 48 e 86 da Lei 30/1992, do 26 de novembro, do réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. A Coruña, 26 de abril de 2013 A xefa territorial Susana Vázquez Romero
06/05/2013 | Administración LocalMunicipal
Fene
Secretaría
Delegación da Alcaldía

Por esta Alcaldía, ditouse Resolución núm.482/2013 de data 25 de abril de 2013, que transcrita di: “RESOLUCIÓN DA ALCALDÍA NÚM.482/2013 DE DELEGACIÓN DA ALCALDÍA Este Alcalde ausentarase os vindeiros días 26 e 29 de abril do 2013. De conformidade cos artigos 23.3 da Lei 7/1985, o artigo 63 da Lei 5/1997 de Administración Local de Galicia e os artigos 44, 47 e 48 do Real Decreto 2568/1986, e na liña dos nomeamentos efectuados por Resolución de Alcaldía núm.495/2009 do 13 de xullo do 2009, RESOLVO: PRIMEIRO.- Dispoñer que o día 26 e o 29 de abril do 2013 me substitúa na totalidade das miñas funcións, a primeira tenente de alcalde dona Rocío Aurora Bértoa Puente. SEGUNDO.- Notificar a presente Resolución á interesada e publicala no Boletín Oficial da Provincia. Fene a 25 de abril do 2013 O Alcalde A secretaria Gumersindo P. Galego Feal Estefanía Manteiga Lamas” Fene, 26 de abril de 2013 A alcaldesa accidental Rocío Aurora Bértoa Puente
06/05/2013 | Administración LocalMunicipal
Ferrol
Tesourería-Recadación
Edicto de notificación de requirimento para designación de bens ao debedor

Citación por comparecencia (artigo 112 LXT) Edicto de notificación de REQUIRIMENTO PARA DESIGNACIÓN DE BENS AO DEBEDOR Faise público que o Concello de Ferrol mediante o presente edicto notificalles O REQUERIMENTO PARA DESIGNACIÓN DE BENS, aos suxeitos pasivos que figuran como debededores nesta Administración, ao non terse podido practicar a notificación persoal, por ser descoñecidos ou non ser encontrados no domicilio declarado e/ou coñecido. Notificáronselle ao debedores citados no anexo os débitos perseguidos no expediente de prema, no que consta a providencia de prema conforme ao disposto no artigo 70 do Regulamento xeral de recadación, aprobado por Real decreto 939/2005, do 29 de xullo. Transcorreron os prazos sinalados no artigo 62.5 da Lei 58/2003, do 17 de decembro, xeral tributaria, e polo tanto, en cumprimento da providencia dictada pola que se ordena o embargo dos bens do debedor en cantidade suficiente para cubrir o principal de crédito e recarga, xuros e costas, requírese ao debedor para que presente información relativa aos bens e dereitos da súa propiedade, que garantan con eficacia e prontitude o importe da débeda tributaria perseguida. Comparecencia De conformidade co estipulado no artigo 112 da Lei 58/2003, do 17 de decembro, xeral tributaria, requírense os debededores relacionados, ausentes ou con domicilio descoñecido na actualidade co fin de que comparezan, por sí ou por medio de representante, e se presenten nas oficinas desta Recadación Municipal, situadas na Casa do Concello, no expediente executivo que se segue respecto deles. Transcorridos quince días naturais dende o día seguinte á publicación deste edicto no correspondente Boletín Oficial, sen se presentar a persoa interesada, darase por notificado para todos os efectos legais, dende o día seguinte ao vencemento do prazo sinalado para comparecer. Advertencias De non atender este requerimento, nin realizar o ingreso da débeda tributaria, procederase sin máis ao embargo dos seus bens en función da información existente nesta Administración Tributaria. Este edicto publicarase no taboleiro de anuncios do Excmo. Concello de Ferrol, e no Boletín Oficial da Provincia, en cumprimento do establecido nos artigos 112 da Lei xeral tributaria. Ferrol, 22 de abril de 2013. A recadadora Asdo.: M.ª Jesús Vila Bocija
06/05/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.23465. Ana Belén Varela Vieito - Concello da Baña

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 19 de abril de 2013 e como resultado do expediente incoado ó efecto, outorgóuselle a Ana Belén Varela Vieito, unha concesión de 524 m3 anuais de auga procedente dun pozo situado no lugar de Lañas, na parroquia de Lañas (Santa Baia), no concello da Baña (A Coruña), con destino a uso doméstico. Número Expte.: DH. A15.23465 Santiago de Compostela, 22 de abril de 2013 O subdirector xeral de Xestión do Dominio Público Hidráulico P. S. Res.8/4/2013 O subdirector xeral de Programación e Proxectos Claudia Pilar Chirvase Amilleta
06/05/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.25542. Comunidade de veciños de Sabugueiro “O Pozo” - Concello de Lousame

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 19 de abril de 2013 e como resultado do expediente incoado ó efecto, outorgóuselle á Comunidade de Veciños de Sabugueiro “O Pozo”, unha concesión de 3 405,89 m3 anuais de auga procedente dun pozo situado no lugar do Sabugueiro, na parroquia de Toxos Outos (San Xusto), no concello de Lousame (A Coruña), con destino a uso doméstico e a un lavadoiro. Número Expte.: DH. A15.25542 Santiago de Compostela, 22 de abril de 2013 O subdirector xeral de Xestión do Dominio Público Hidráulico P. S. Res.8/4/2013 O subdirector xeral de Programación e Proxectos Paulina Anna Teixe Vilasetru
06/05/2013 | Administración LocalMunicipal
A Coruña
Tesourería. Departamento de Recadación
Edicto de citación para a notificación, mediante comparecencia, de avaliación de inmoble a Inversora A-7, S. A.

EDICTO DE CITACIÓN PARA A NOTIFICACIÓN DUN INFORME DE VALORACIÓN D. Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarse a notificación persoal a INVERSORA A-7, S. A., NIF A-15207491, segundo o que establece o artigo 112.1 da Lei 58/2003, xeral tributaria, por medio do presente escrito e de conformidade co que dispón a devandita norma, cítaselle para ser notificado/a, mediante comparecencia, durante o prazo e no lugar que logo se especificará, do seguinte informe de valoración, ditado no curso do expediente administrativo que lle afecta, incoado por esta Recadación: INFORME DE VALORACIÓN Expte. n.º 57976 e 82154 Persoa debedora: INVERSORA A-7, S. A. No curso do expediente de prema referenciado, o Servizo de Urbanismo emitiu o informe de valoración que consta no devandito expediente, relativo ao inmoble identificado neste, dando con iso cumprimento ao que dispón o art.97.3 do Regulamento xeral de recadación. O citado ben foi obxecto de anotación preventiva de embargo no Rexistro da Propiedade. Prazo da comparecencia: A comparecencia para recibir a notificación aludida terá que se producir no prazo de quince días naturais, que contarán desde o seguinte ao da publicación deste anuncio no Boletín Oficial da Provincia. Se transcorre o devandito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. Lugar de comparecencia: Oficinas do Departamento de Recadación, sitas na r/ Franxa, 20-baixo; horario: de luns a venres, das 8.00 ás 14.00 horas. A Coruña, 24 de abril de 2013. O xefe do Departamento de Recadación
06/05/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.41554 Solicitude de concesión de augas públicas presentada por Mª Victoria Castro Rodríguez e José Víctor Ramos Castro (Santiago de Compostela)

Expediente: DH. A15.41554 Maria Angelica Fernandez Reguera Fune, co DNI XXXXXXXXX, e Sara Lidia Bandeh Khadiri, co DNI XXXXXXXXX, solicitan de Augas de Galicia a concesión administrativa dun aproveitamento de augas públicas coas seguintes características: SOLICITANTE: Maria Angelica Fernandez Reguera Fune e José Víctor Ramos Castro CAUDAL: 0,036 litros/segundo DESTINO: Rega da parcela “Souto de Abaixo” mediante aspersores. ORIXE: Mina subterránea LUGAR: Souto de Arriba (terreos do polígono 516 do catastro de rústica) PARROQUIA: Marrozos (Santa María) CONCELLO: Santiago de Compostela (A Coruña) As obras executadas consisten nunha tubaxe de PE de 32 mm de diámetro que evacúa as augas da mina ata chegar a un depósito existente na parcela de Souto de Abaixo. Esta parcela ten a referencia catastral 04268807NH4402E, e se sitúa lindeira coa parcela de captación, separada por un camiño reflectido na concentración parcelaria de Marrozos- O Eixo. O depósito está feito de bloques de formigón, con impermeabilización interior e ten as dimensións 2 x 1,40 x 1,15 m. Dende el distribúese a auga mediante diversas bocas de rega cunha pequena tubaxe, mangueira e aspersores cara aos distintos cultivos no seo da parcela (xardín, horta e alberca). O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiago de Compostela ou nas oficinas deste servizo, situadas na rúa Tomiño, número 16 – baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 17 de abril de 2013 O xefe do servizo territorial Ángel Gómez Rey
06/05/2013 | Administración LocalMunicipal
Arteixo
Servizos Económicos
Aprobación provisional modificación Ordenanza fiscal nº 26

O Concello Pleno, en sesión celebrada o día 25 de abril de 2013, aprobou provisoriamente a modificación da seguinte ordenanza fiscal: a) Ordenanza fiscal nº 26 “Taxa polo aproveitamento especial do dominio público local a favor de empresas explotadoras de servizos de subministros de interese xeral” Os acordos citados foron adoptados en virtude do sinalado no artigo 17 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, expoñéndose ao público por un prazo de trinta días, mediante inserción do presente edicto no Boletín Oficial da Provincia e no diario “La Voz de Galicia”, así como, en cumprimento do precepto citado, no taboleiro de edictos do Concello. O prazo citado comezará a contar a partir da derradeira das publicacións realizadas. Durante este período, tódolos interesados poderán examinar o expediente e presentar, no seu caso, as reclamacións que consideren oportunas. Rematada a exposición pública, a Corporación resolverá as reclamacións que foran presentadas. Se tales reclamacións non se tiveran producido, o texto até entón provisional, entenderase definitivamente aprobado, procedéndose á publicación do texto integro da modificación da ordenanza citada. Arteixo, 25 de abril 2013 O Alcalde Asdo: Carlos Calvelo Martínez